От днес: Рокфест, концерти и филми на открито радват русенци /ВИДЕО/ » Русе Медиа
От днес: Рокфест, концерти и филми на открито радват русенци /ВИДЕО/
Рокфест, концерти и фирми на открито поставят началото на лятна културна програма в Русе. След месеците, в които събитията бяха отменени, сега различни състави, най-вече детски, ще могат отново да се върнат на сцената и да се представят пред публика, съобщи зам.-кметът по хуманитарни дейности Енчо Енчев.
Началото е тази вечер от 19 ч в двора на бившия техникум по жп транспорт до Музея на транспорта, където започва първият концерт от RUSE SUMMER FESTIVAL 2020. Той се организира под патронажа на Община Русе от „Парти груп“ и мотоклуб „Нощни вълци София – Русе“. Фестивалът е всяка вечер до 5 юли включително с участието на рокгрупи от Русе и страната, а хедлайнери са група „Ахат“, които ще забиват на 4 юли.
Лятната програма предвижда оше интересни събития. От 6 до 31 юли в Доходното здание ще бъде подредена изложба на Италианския културен институт „Копнеж по Италия“. На 9 и на 24 юли от 18 ч пред Доходното здание ще има концерти на Биг Бенд Русе с диригент Димчо Рубчев.
Русенска опера ще има две изяви – на 10 юли от 20.30 ч пред общината ще се състои Оперна гала, а на 17 юли от 21 ч на площада пред операта ще се играе „Набуко“ от Верди. И на двете диригент е Димитър Косев.
На 12 юли от 18.30 ч пред Съдебната палата ще се състои концерт на ФТТ „Найден Киров“ с ръководител Богдан Донев, а на 14 юли от 18.30 ч пред Доходното здание е концертът на Тамбурашкия оркестър и Детска вокална група „Слънце“ с диригент Наталия Константинова и специалното участие на солистите Мариана Цветкова и Владимир Маринов. На 15 юли от 19 ч пред Доходното здание концерт ще има Детски хор „Дунавски вълни“ с диригент Весела Тодорова.
На 16 юли от 18:30 ч до Съдебната палата ще танцува Формация за модерен балет „Мираж“ с ръководител Наталия Томова и ще пее Детска вокална група „Слънце“. Отново пред Съдебната палата на 20 юли от 19 ч е концертът на съставите при Общински младежки дом „Оставаме свързани“.
На 18 и 19 юли от 21 ч пред Доходното здание ще гостува Международният фестивал „София Филм Фест’ 2020“ с две премиерни филмови заглавия – „Паразити“ и „Мартин Идън“.
Tags: концертилятна програмана откриторокфестРусефилми
Майка и 12-годишно дете, завърнали се Украйна, са с коронавирус в Русе
Проектират наново кръговото на Бяла и участъка край Пиргово /ВИДЕО/
За първи път: Лекари от УМБАЛ „Канев“ спасиха пациентка чрез нов метод /ВИДЕО/